NaiveNeuron/SloPal huggingface dataset:
Laššáková, Jana, podpredsedníčka NR SR (2015-03-20):
Na vystúpenie pána poslanca s faktickými poznámkami páni poslanci: Kadúc, Zajac, Bobík. Končím možnosť prihlásiť sa s faktickými poznámkami. Nech sa páči, pán poslanec Kadúc.
Vitteková, Anna, poslankyňa NR SR (2011-06-01):
Ďakujem. Ďalej dajte, prosím, hlasovať o postúpení zákona do tretieho čítania.
Karahuta, Jaroslav, poslanec NR SR (2020-04-07):
Opravujem. Pôdohospodárstvo a životné prostredie o 12.45 hod. Ďakujem, ospravedlňujem sa.
Zemanová, Anna, poslankyňa NR SR (2019-02-01):
Vážená pani predsedajúca, panie poslankyne, páni poslanci, vážení prítomní, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona (tlač 1267). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Za znenie návrhu zákona je, zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona sa prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Pani predsedajúca, otvorte, prosím, všeobecnú rozpravu.
Heger, Eduard, poslanec NR SR (2017-10-11):
Ďakujem pekne. Začnem odzadu. Ondro, ďakujem, trošku tá diskusia sa aj v mojom duchu niesla tým, večernou atmosférou, takže som to trošku tak uvoľnil. Ale chcem povedať k tomu, k tým koncipientom. Ja sám som tu prezentoval zákon, ktorý vlastne mal napraviť práve to koncipientstvo, čiže určite nie sme za to, aby tu bolo päť rokov koncipienti a tak ďalej. Čiže to len aby sme oddištancovali OĽANO od toho, že je nejaká, lebo si povedal, že my z OĽANO, teraz si nás pripodobnil tým k tomu zákonu tými koncipientmi. Čiže my sme ho nenavrhovali, my sme práveže navrhovali nápravu, to len kratučko k tomu. Kolega Fedor, ja len ako, to čo si vymenoval, ja som tam úplne nevidel, že čo z toho garantuje teda bezpečnosť tomu účastníkovi tej premávky. A to je moja otázka skôr na pána ministra a aby to nebolo demagogické, že čo z tých prvkov toho zákona zvýši pocit bezpečia toho účastníka premávky, ktorý môže doplatiť práve na to, že to auto nemá, nespĺňa ten stav technický, ale napriek tomu že teda tú pečiatku má. A posledné, čo by som povedal, je, že ja teraz naozaj hovorím tak, že ako opozičný poslanec, ako nám to často vytýkajú, že my nemáme zodpovednosť a podobne. Mne je teraz úplne jedno, ako sa to zabezpečí, lebo túto iniciatívu priniesol pán minister a ja len teda ako opozičný poslanec teraz hovorím, že dobre, pán minister, idete niečo teda priniesť, máte to premyslené, naozaj to bude riešenie, ktoré prinesie zvýšenú bezpečnosť? Lebo my poukazujeme na to, že môže tu to riziko byť. A myslím si, že ak teda niekto mi vie vyvrátiť, že to riziko tu nie je, tak by som rád počul tie argumenty, že toto riziko tu nie je. Ja len poukazujem na riziko, že ak sa tu proste k tomuto kroku pristúpi, tak sa môže zopakovať prípad Poľska a podobne. A ja by som rád teda počul argumenty, ktoré povedia, že nie, vieš čo, mýliš sa, budeš v bezpečí. Takže ak máte také argumenty, pán minister, sem s nimi.
Fedor, Martin, poslanec NR SR (2013-12-03):
Áno, ďakujem. Dovoľte, aby som vám predniesol informáciu Výboru Národnej rady pre obranu a bezpečnosť o výsledku prerokovania správy o aktuálnom stave šetrenia kauzy Gorila. Národná rada Slovenskej republiky uznesením č. 454 zo 7. februára 2013 požiadala podpredsedu vlády a ministra vnútra v prípade, ak do 30. júna 2013 nebude ukončené šetrenie kauzy Gorila, o opätovné predloženie správy o aktuálnom stave šetrenia kauzy Gorila na schôdzu Národnej rady Slovenskej republiky. Správu o aktuálnom stave šetrenia kauzy Gorila (tlač 606) pridelil predseda Národnej rady Slovenskej republiky svojím rozhodnutím z 19. augusta 2013 na prerokovanie Výboru Národnej rady pre obranu a bezpečnosť. Taktiež určil Výbor Národnej rady Slovenskej republiky pre obranu a bezpečnosť, aby pripravil informáciu o výsledku prerokovania správy o aktuálnom stave šetrenia kauzy Gorila vo výbore a predložil návrh na uznesenie Národnej rady Slovenskej republiky. Výbor Národnej rady Slovenskej republiky pre obranu a bezpečnosť prerokoval správu o aktuálnom stave šetrenia kauzy Gorila na, na svojej schôdzi 27. augusta 2013, zobral ju na vedomie a odporučil Národnej rade Slovenskej republiky vziať ju na vedomie. Iné výbory o uvedenom materiáli nerokovali. Výbor Národnej rady Slovenskej republiky pre obranu a bezpečnosť preto odporúča plénu Národnej rady Slovenskej republiky prijať návrh na uznesenie, ktoré je súčasťou tejto správy, a dovoľte mi ho predniesť teraz. Návrh uznesenia Národnej rady Slovenskej republiky k správe o aktuálnom stave šetrenia kauzy Gorila, čo je tlač 606: Národná rada Slovenskej republiky berie na vedomie správu o aktuálnom stave šetrenia kauzy Gorila. Ďakujem, pani predsedajúca.
Glváč, Martin, podpredseda NR SR (2019-06-24):
Pani poslankyňa Vaľová, poprosím, keď už pán poslanec Heger už si zobral a začal vás upozorňovať, tak nedávajte naozaj zámienku. Poprosím o kľud v sále. Nech sa páči.
Vons, Peter, poslanec NR SR (2023-03-28):
Pán predseda, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Mikloško, Jozef, poslanec NR SR (2015-05-27):
Ja som sa aj na začiatku ospravedlnil, že to hodnotenie, kádrovanie tých rozhlasov a televízií sa sem až tak nehodilo, ale nie je to vlastne, kde povedať. Môj cieľ bol hlavne ten, podčiarknuť verejnoprávne naše inštitúcie, Slovenský rozhlas najmä, ale aj Slovenskú televíziu, ktorá naozaj je o patro vejš ako všetci ostatní. Nehnevajte sa, že to hovorím. To bola prvá poznámka. Druhá. Fakt, že jazykový zákon tu voľakedy pred 20-mi rokmi bol. Boli veľké cirkusy pred parlamentom a vlastne na tie sa celkom zabudlo a čistotu jazyka tu vlastne nikto ani neskúmal. Dnes viac anglických nadpisov nájdete v meste i na tričkách ako hocikde inde. Posledná vec je, že ja, keď idem domov z parlamentu, tak tú Vlnu si celkom rád zapnem. Nevedel som, kto je za tým. Teraz, keď som počul, že J&T, tak neviem, či ju budem toľko počúvať, ale nehrajú zle a sú tam mladí redaktori. Určite sú na tej úrovni ako ostatné stanice z tohto rangu. Ďakujem.
P. Paška, predseda NR SR: (2009-06-24):
Návrh sme neschválili.
Bugár, Béla, podpredseda NR SR (2016-11-30):
Prezentujme sa a hlasujme. (Hlasovanie.) Prítomných 142, za návrh 120 poslancov, zdržalo sa 21, 1 nehlasoval. Konštatujem, že tento vládny návrh zákona sme schválili. Teraz prosím pána poslanca Karola Farkašovského, aby uvádzal hlasovanie v druhom čítaní, návrh skupiny poslancov na vydanie zákona, ktorým sa mení a dopĺňa zákon č. 308/91 Zb. o slobode náboženskej viery (tlač 273). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov , tlač 273.)
Žiga, Peter, podpredseda NR SR (2024-09-10):
Vážené panie poslankyne, vážení páni poslanci, vzhľadom na to, že po sľube poslanca boli vykonané zmeny v databáze hlasovacieho systému, prosím poslancov, ktorí sú v rokovacej sále, aby sa odhlásili a nanovo prihlásili do systému. Ďakujem pekne. Pristúpime k ďalšiemu bodu programu 19. schôdze, ktorým je návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 73/1998 o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 o finančnej správe a o zmene a doplnení niektorých zákonov v znení neskorších predpisov. Vládny návrh, teda návrh vlády má tlač 457. Prosím pána ministra vnútra Matúša Šutaja Eštoka, aby návrh vlády odôvodnil. Nech sa páči, pán minister. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších prepisov , tlač 457.)
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 128 poslancov, za 84, proti 9, zdržalo sa 35. Uvedený návrh sme schválili.
Zmajkovičová, Renáta, podpredsedníčka NR SR (2013-05-28):
Pán poslanec, presne tak, ako ste povedali, že koniec. Je 19.00 hod. Chcem sa spýtať, máte to ešte nadlho? Je 19.00 hodín. Čiže končí rokovací deň.
Novotný, Viliam, poslanec NR SR (2011-03-23):
Ďakujem pekne. Ja len pripomínam členom výboru pre zdravotníctvo, že rokovanie výboru pre zdravotníctvo ako gestorského výboru sa uskutoční hneď po ukončení hlasovania. Ďakujem pekne.
Pleštinská, Zita, poslankyňa NR SR (2023-03-23):
Ďakujem, pán predseda. Ja by som sa chcela, Juraj, veľmi výrazne ohradiť voči tvojmu tvrdeniu, že poslankyne Anna Andrejuvova a Anna Záborská tu traumatizujú spoločnosť. To vôbec nie je pravda, pretože v tomto uznesení sa nič nehovorí o žiadnom stanovisku, o žiadnom postoji k LGBTI komunite. Hovorí sa len, že v uvedenom uznesení obidve navrhovateľky upozorňujú, že otázky rodinného práva sú vo výlučnej kompetencie národných štátov vrátane právnych predpisov upravujúcich otázky manželstva a oblasti zabezpečenia prístupu vzdelania. Nič viac, nič menej a z tohto dôvodu poukazujú, že uvedené rozhodnutie Európskeho parlamentu 2022/2894RSP nerešpektuje suverenitu Slovenskej republiky v súvisiacich oblastiach.
M. Číž, podpredseda NR SR: (2007-05-15):
Teraz dávam slovo spoločnému spravodajcovi, predsedovi výboru pre verejnú správu a regionálny rozvoj, poslancovi Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo, pán predseda.
Fecko, Martin, poslanec NR SR (2019-02-01):
Ďakujem pekne. Pán kolega, ja to vidím tak trošku z mojej, z tej druhej strany. Keď si spomeniem, že nám asi pred dvoma rokmi v Devínskej Novej Vsi ornitológa zabil pes, ktorý sa vrátil zo zimného sčítavania vtáctva, a nemal šancu, sa pýtam, či všetci naši majitelia psov majú ich tak perfektne vycvičených, že keď tam príde, garantuje, že keď tam uvidí, alebo jako, jak povedal pán Kresák, nejaký stresový moment tam príde, ja neviem čo, začne hučať nejaká mraznička alebo niečo také, že ako bude reagovať, a keď tam prídete s nejakým vlkodlakom alebo s nejakým bernardínom, tak.., alebo takto, tak viem si teda predstaviť živo, že akým spôsobom si tam možno v nejakej dedinskej krčme niekto príde a povie, že tak tu mám dobermana, ty máš nejakého iba vlčiaka, poďme si to rozdať aj v reštaurácii, pretože nie všetci žijeme iba v mestách, sme aj po obciach. Samozrejme, je to na uvážení daného majiteľa, či umožní, alebo neumožní, áno, beriem, v poriadku, ale pozor, vy hovoríte iba všetko v oslavných ódach, beriem aj tú druhú stránku, lebo hovorím, ja mám, problém, keď idem po našej ulici – a som z Prešova teda – a vidím, koľko tam pobehuje psov bezpríčetných, a nemá sa kto o nich postarať. A keby som ešte išiel sa najesť do reštaurácie, že by tam mi ešte pobehoval pes, no tak ďakujem pekne. Viete, kolegovia, nehnevajte sa, ale aj túto stránku treba brať, ale beriem vyslovene na vedomie, že áno, sme aj takí, aj takí, ale musím na to upozorniť, tú druhú stránku a aj ich sa nejakým spôsobom zastať, lebo už som videl aj, ako sa psy dokúsali, keď sa majitelia nevedeli dohodnúť, a bola to dosť zaujímavá situácia a decká behali a nevedeli, čo majú robiť, pretože mohlo, mohli ich napadnúť. Takže vážení, neviem, či sme až takí uvedomelí, že každý majiteľ psa, bude, neviem, či by nebolo treba na plemená to nejako... (Prerušenie vystúpenia časomerom.)
Grendel, Gábor, podpredseda NR SR (2021-01-13):
Pán poslanec Dostál.
Pellegrini, Peter, predseda NR SR (2014-11-27):
Ďakujem pekne. Vyčerpali sme čas venovaný hodine otázok. Končím tento bod programu. Vyhlasujem krátku trojminútovú prestávku. Poprosím všetkých, ktorí chcú pokračovať v programe, aby prišli do sály. (Krátka prestávka.) (Po prestávke.)
Grendel, Gábor, podpredseda NR SR (2023-06-13):
Pán premiér, máte možnosť v rozsahu dvoch minút reagovať z miesta. Nebudete. V tom prípade teraz vystúpi v rozprave pán minister financií.
Bugár, Béla, podpredseda NR SR (2011-09-08):
Na vystúpenie pána poslanca s faktickou poznámkou dvaja. Končím možnosť sa prihlásiť do faktickej. Pani poslankyňa Sabolová.
Pollák, Peter, poslanec NR SR (2022-05-04):
O tomto bode navrhujem, aby sme hlasovali zajtra o jedenástej hodine. Ďakujem.
Schlosár, Rastislav, poslanec NR SR (2021-06-23):
Ja by som ešte doplnil to, čo tu bolo povedané, že jedno zo skupiny potravín a nápojov, ktorých predaj by bol v školách zakázaný, teda čo navrhujeme, sú aj potraviny a nápoje s pridaním umelých sladidiel. Už to tu bolo povedané, ale napriek tomu to zopakujem. Tie umelé sladidlá sú práve také svinstvá ako aspartám, sacharíny, cyklamáty a kadejaké iné, ktoré už dávno mali byť postavené mimo zákon, ale neboli postavené mimo zákon. Jednoducho, regulačné orgány na Slovensku nereagovali kvôli tomu, že nejaká Európska únia alebo, ja neviem, nejaká americká organizácia povedala, že, štátna organizácia povedala, že to je proste v poriadku, ale jednoducho v poriadku to nie je, ale urobili to jednoducho preto, lebo tieto látky sú lacnejšie. Pre veľké potravinárske giganty, ktoré produkujú tieto potraviny a nápoje, sa jednoducho oplatí používať do týchto svojich potravín práve tieto umelé sladidlá, lebo im to prináša väčšie zisky. Ak ale naše orgány a ani tie zahraničné nie sú schopné tieto veci postaviť mimo zákon a zakázať, tak aspoň urobme všetko pre to, aby to aspoň naše deti nemali na školách. A ten argument o tom, že všetky tieto látky, ktoré chceme my zakázať na školách, že to v podstate nejakým spôsobom netreba regulovať, že to máme nechať iba na nejakej osvete, toto si rozhodne nemyslím, pretože si uvedomujem všetky tie látky, ktoré sme tam vymenovali. V tomto našom návrhu zákona, sú látky, ktoré preukázateľne spôsobujú veľmi ťažké zdravotné komplikácie ľuďom a všetky tie civilizačné choroby, rakovina a mnohé ďalšie veci sú spôsobené práve týmto. Práve týmto. A keď už to nevieme inak regulovať, tak sa pokúsme vylúčiť aspoň zo škôl.
Laššáková, Jana, podpredsedníčka NR SR (2014-10-21):
Pani poslankyňa, chcem sa opýtať, aký máte ešte? Ešte desať minút? Necháme, nech pani poslankyňa dokončí svoje vystúpenie? Áno. Nech sa páči, dokončí svoje vystúpenie. Nie? Nie? Pýtala som sa, či umožníme pani poslankyni aj keď je sedemnásť hodín, aby vystúpila. (Reakcie v sále.) Áno. Áno. Nebudeme hlasovať. Nech sa páči, pokračujte.
Pellegrini, Peter, predseda NR SR (2024-01-24):
S reakciou na faktické pán poslanec Škripek.
P. Prokopovič, poslanec: (2001-12-18):
J. Migaš, predseda NR SR: Hlasujeme o bode č. 10. Hlasujeme o bode č. 10. (Hlasovanie.) Prítomných je 111 poslancov, za 12, proti 43, zdržalo sa 53, nehlasovali 3. Bod č. 10 sme neschválili. Ďalší.
B. Bugár, podpredseda NR SR: (2004-03-03):
Teraz dávam slovo pani poslankyni Tkáčovej, aby podala správu k návrhu poslancov na vydanie zákona, ktorým sa mení a dopĺňa zákon Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov, ako aj ďalšieho zákona č. 222/1996 Z. z. o organizácii miestnej štátnej správy . Nech sa páči, pani poslankyňa.
Sulík, Richard, predseda NR SR (2011-03-29):
Ďakujem. Pán poslanec vážny.
Hrušovský, Pavol, podpredseda NR SR (2011-10-11):
Pán poslanec Janiš, ako posledný písomne, zatiaľ, pani poslankyňa, prihlásený do rozpravy.
Ľ. Vážny, minister dopravy, pôšt a telekomunikácií SR: (2009-06-18):
Cieľom predloženého návrhu zákona je legislatívna úprava tých ustanovení zákona, ktoré priamo súvisia s prechodom na menu euro. Návrh zákona zároveň legislatívne upravuje i tie ustanovenia zákona, riešenie ktorých si vyžiadala aplikačná prax. Navrhovanou právnou úpravou dochádza tiež k zosúladeniu ustanovení zákona, ktoré charakterizujú použitie pohotovostných zásob pri vyhlásení mimoriadnej situácie, pričom sa zo zákona vypúšťa znenie ustanovenia týkajúce sa dane z pridanej hodnoty, ktoré spôsobovalo v praxi zbytočné problémy. Predložený návrh zákona je v súlade s Ústavou Slovenskej republiky, so zákonmi Slovenskej republiky a medzinárodnými zmluvami a inými dokumentmi, ktorými je Slovenská republika viazaná a jeho prijatie nebude mať vplyv na štátny rozpočet, rozpočty obcí, ani na rozpočty vyšších územných celkov a iné verejné financie. Vážený pán predseda Národnej rady, vážené panie poslankyne, páni poslanci, dovoľujem si požiadať vás o schválenie predloženého návrhu zákona. Skončil som. Ďakujem za pozornosť.
Sulík, Richard, predseda NR SR (2010-10-21):
Ďakujem pekne. Dávam slovo spoločnému spravodajcovi z výboru pre hospodárstvo, výstavbu a dopravu poslancovi Lászlóovi Solymosovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Muránsky, Peter, poslanec NR SR (2015-05-13):
Áno, chcem doplniť kolegu poslanca a potvrdiť, tento zákon je jednoznačne protiľudový a ide proti nie zahraničným záujemcom, o nákup poľnohospodárskej pôdy, ide voči vlastným občanom, ktorým bude sťažovať nadobúdanie a predávanie pozemkov nad 2-tisíc metrov štvorcových. Predsa je to absolútne nemysliteľné. Proste takisto poľnohospodárska pôda je nehnuteľnosť ako každá iná. Predsa nie je možné, aby štát takýmto spôsobom obmedzoval vlastnícke práva, a teda možnosti nadobúdať a predávať poľnohospodársku pôdu. Toto nemôže proste pred nejakým orgánom a nejakým súdom obstáť.
M. Dzurinda,  predseda vlády SR: (2001-10-18):
Iste viete, že ministerstvo práce, sociálnych vecí a rodiny vypra-covalo Koncepciu rovnosti príležitostí žien a mužov, ktorá vychádza zo smerníc Európskej únie. Materiál sa podrobne venuje otázke rovnoprávnosti žien v politike, v rodine, venuje sa platovým náleži-tostiam. V každej z týchto oblastí definuje a špecifikuje problém, ako aj navrhuje riešenia, ktoré povedú k zabezpečeniu rovnoprávnosti. Druhým, k téme relevantným materiálom je Národný akčný plán pre ženy v Slovenskej republike, ktorého obsahom je postavenie žien v rodine, v zamestnaní, odstránenie ekonomických znevýhodnení, ktoré môžu viesť k hmotnej núdzi žien. Obidva spomínané materiály plánujú kroky smerujúce k vyrovna-niu, smerujúce k rovnoprávnosti. Súčasná situácia nerovnakého veku odchodu do starobného dôchodku je chápaná ako priama diskriminácia v poňatí politiky sociálneho zabezpečenia uplatňovanej v Európskej únii. Dnešný stav na Slovensku iba zdanlivo zvýhodňuje ženy. Iba zdanlivo ich zvýhodňuje tým, že stanovuje skoršiu hranicu odchodu do dôchodku. Nižšie dôchodky žien súvisia aj s nemožnosťou dosiahnuť rovnaký nárok na výplatu dávok dôchodkového zabezpečenia ako muži. Členské štáty Európskej únie postupne rušia priamu diskrimináciu medzi mužmi a ženami v dôchodkových systémoch. Osobitné úsilie sa venuje podpore zlepšenia postavenia žien. Pani poslankyňa, práve tieto európske tendencie sledujeme v našich opatreniach aj my sami. Ďakujem veľmi pekne. J. Migaš,  predseda NR SR: Pani poslankyňa Mušková, teraz vám zapnú mikrofón, nech sa páči, položte doplňujúcu otázku. (Hluk v sále.) Pokoj.
Laurenčík, Milan, podpredseda NR SR (2021-04-30):
Poslednú faktickú poznámku má pán poslanec Filip Kuffa. Nech sa páči.
Kollár, Boris, predseda NR SR (2020-10-13):
Chce reagovať pán poslanec Kazda?
Blaha, Ľuboš, podpredseda NR SR (2024-02-23):
Pán poslanec Gábor Grendel.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 139 prítomných, 130 za, 6 sa zdržalo, 3 nehlasovali. Konštatujem, že sme schválili uznesenie k správe o výsledkoch kontrolnej činnosti Najvyššieho kontrolného úradu. Budeme pokračovať hlasovaním o návrhu uznesenia k Výročnej správe Slovenského pozemkového fondu za rok 2023, uvedené ako tlač 207. Prosím spravodajcu z výboru pre pôdohospodárstvo a životné prostredie poslanca Jána Kvorku, aby hlasovanie uviedol. Nech sa páči, pán spravodajca. (Hlasovanie o návrhu uznesenia k Výročnej správe Slovenského pozemkového fondu za rok 2023 , tlač 207.)
P. Hrušovský, predseda NR SR: (2004-03-11):
Pán poslanec Hanzel. B. Hanzel, poslanec: Ďakujem pekne, pán predseda. Ja sa budem snažiť veľmi krátko povedať, že, samozrejme, NBÚ má úplne zvláštnu pozíciu v štáte. Svojím spôsobom mi to trošičku pripomína aj bývalú organizáciu bezpečnosti, ktorá tiež kontrolovala štát, i keď ho kontrolovala tiež pod kontrolou Ústredného výboru a príp. národného zhromaždenia. Som rád, že teraz sa dostávame aspoň k tomu, že minimálne dostávame tento úrad aspoň trošičku pod kontrolu, aspoň v to verím. A len na odľahčenie by som povedal, že keď pán kolega Vavrík tu spomínal, či to je návrh opozično-koaličný alebo koalično-opozičný, možnože by sa dalo povedať, že to je opozično-koaličný, koalično-opozičný návrh po vzore našich českých bratov, ktorí tvorili zástavu týmto spôsobom. Ďakujem pekne.
P. Paška, predseda NR SR: (2008-04-10):
Najprv poprosím pani poslankyňu Moniku Smolkovú, aby v prvom čítaní uviedla hlasovanie o návrhu poslanca Národnej rady pána Martina Fronca na vydanie zákona o vzdelávaní v školách, takzvaný školský zákon a o zmene a doplnení niektorých zákonov. Je to tlač 577. Máte slovo, pani spravodajkyňa.
Pellegrini, Peter, podpredseda NR SR (2020-07-07):
Ďakujem veľmi pekne. S reakciou na faktické pán poslanec Raši.
Laššáková, Jana, podpredsedníčka NR SR (2013-12-03):
Pán poslanec Kuffa, nech sa páči, krátko vás poprosím.
Érsek, Árpád, minister dopravy a výstavby SR (2019-06-27):
Ďakujem za slovo. Vážený pán poslanec, do dnešného dňa bolo z prostriedkov eurofondov a zo štátneho rozpočtu zmodernizovaných 21 mostov v priebehu posledných troch rokov. V súčasnosti prebieha rekonštrukcia ďalších 23 mostov, ktorých rekonštrukcia bude ukončená do konca roku. Spolu tak bude zrekonštruovaných 44 mostov a do konca tohto roka plánujem vyhlásiť verejné obstarávanie na ďalších 18 mostov. Modernizácia týchto mostov sa bude realizovať v priebehu roku 2020. Predpokladám, že ak sa nestanú komplikácie pri procese verejného obstarávania, tak záväzok zmodernizovať 60 mostov na hlavných cestných ťahoch naplníme. Zároveň by som chcel uviesť, že Slovenská správa ciest plánuje v tomto roku pripraviť projektovú dokumentáciu na modernizáciu ďalších 39 mostov, z ktorých projektová príprava, ako aj realizácia stavebnej časti bude financovaná prostredníctvom Operačného programu Integrovaná infraštruktúra 2014 – 2020. Ďakujem, skončil som.
Bugár, Béla, podpredseda NR SR (2016-10-27):
Nech sa páči, pán minister.
Kollár, Boris, predseda NR SR (2023-01-31):
(Zaznievanie gongu.) Vážené kolegyne, vážení kolegovia, dovoľte mi, aby som vás oboznámil so závermi grémia. Jednak by som chcel vyhlásiť 81. schôdzu za skončenú a zvolám mimo harmonogram novú schôdzu s jedným bodom programu, bude to o sedemnástej a bude sa hlasovať o uznesení o možnosti predčasných volieb. Po tomto hlasovaní bude polhodinová prestávka a znova si zvoláme grémium a vyčistíme si možno tých 120 bodov, ktoré tam sú, sa dohodneme na grémiu, ktoré zaradíme do ďalšej schôdze, a by sme ju potom otvorili na druhý deň. Ďakujem pekne, o sedemnástej sa vidíme. (Rokovanie 81. schôdze NR SR sa skončilo o 13.37 hodine.) (Po skončení rokovania 81. schôdze NR SR a po prestávke sa začalo rokovanie 82. schôdze NR SR.) 9
Žitňanská Jana, poslankyňa NR SR (2021-02-04):
Ďakujem veľmi pekne. Čiže iba by som v krátkosti zareagovala. Ja dnes už nebudem opakovať svoje vystúpenie, napriek tomu, že áno, tie podmienky, za akých som vystupovala, považujem tiež za nie príliš dôstojné. A najmä si myslím, že si ľudia so zdravotným postihnutím nezaslúžia takýto prístup zo strany snemovne, že keď sa o nich hovorí, tak väčšina nepočúva, baví sa, ignoruje. (Zaznievanie gongu.) Ale opakujem pre tých, ktorí ma poznáte, viete, že mňa keď vyhodia dverami, ja sa vrátim oknom. Čiže túto tému ja budem prinášať pravidelne na rokovanie Národnej rady, budem komunikovať s pánom ministrom sociálnych vecí, školstva, zdravotníctva. Všade tam, kde bude treba sa zastať ľudí so zdravotným postihnutím. Ďakujem.
Zmajkovičová, Renáta, podpredsedníčka NR SR (2012-10-30):
V rozprave vystúpi pán poslanec Mičovský, pripraví sa pán poslanec Kuffa. Nech sa páči, pán poslanec, máte slovo.
P. Prokopovič, minister dopravy, pôšt a telekomunikácií SR: (2004-02-03):
Zámerom tejto novely je mať právny predpis plne kompatibilný s právom Európskej únie. Na dosiahnutie plnej kompatibility navrhovanej novely zákona s právom Európskej únie je preto hlavným obsahom navrhovanej novely zákona zohľadniť najnovší vývoj normatívnej základne v oblasti regulácie trhu so stavebnými výrobkami, vyjadrený individuálnymi rozhodnutiami, usmerneniami a odporúčaniami Európskej komisie a jej Stáleho výboru pre stavebníctvo od roku 2000, keď bola pripravená posledná novela zákona. Okrem tohto hlavného dôvodu sa v návrhu odstraňujú aj niektoré aplikačné nezrovnalosti, najmä výkladové nejasnosti a nové právne predpisy v oblasti štátnej kontroly vnútorného trhu vo veciach ochrany spotrebiteľa v Slovenskej republike. Z návrhu zákona vyplýva, že sa rozšíria povinnosti a právomoci ministerstva ako národnej autority o povinnosti, ktoré Stály výbor pre stavebníctvo pri Európskej komisii členským krajinám ukladá. Dozorná činnosť smerujúca k slovenským autorizovaným osobám ostane nezmenená. Návrh zákona nemá dosah na štátny rozpočet, verejné rozpočty a nezasahuje do štruktúry súčasných ani budúcich orgánov štátnej správy a samosprávy. Nemá dosah na podnikateľov v danej oblasti, nemení ich správanie, nezvyšuje požiadavky na investície. Nemá vplyv ani na zamestnanosť, ani na životné prostredie. Proces plnej transpozície smernice Doprava Slovenskej republiky s následným inštitucionálnym zabezpečením si už v pripomienkovom konaní vyžiadal zaslúžilý ohlas, čo v konečnom dôsledku prispelo k skvalitneniu zákona. Zákon sme predložili expertom Európskej komisie v generálnom riaditeľstve pre podnikanie DG Enterprise a prerokovali ich 14. septembra 2003 a 24. septembra 2003. Všetky odporúčania expertov Európskej komisie sú už v súčasnosti premietnuté do textu novely zákona. Návrh novely zákona bol do vlády Slovenskej republiky predložený bez rozporov a schválený dňa 8. 10. 2003. Spoločná správa výborov Národnej rady Slovenskej republiky k výsledku prerokovania tohto vládneho návrhu zákona predložila 19 pozmeňujúcich a doplňujúcich návrhov väčšinou legislatívnotechnického charakteru alebo súvisiacich s činnosťou tohto zákona. Ministerstvo výstavby a regionálneho rozvoja Slovenskej republiky všetky tieto pripomienky víta, pretože prispeli k skvalitneniu novely zákona a k jeho súladu so Smernicou 89/106/EHS. Na záver konštatujem, že návrh novely zákona v predloženom znení je plne kompatibilný so Smernicou Európskej únie o stavebných výrobkoch a vytvára priaznivé podmienky pre európske trhové prostredie v pohybe stavebných výrobkov. Je to zákon, ktorý však i slovenským subjektom vytvára plnohodnotné uplatnenie v Európskej únii, a preto je aktuálne i jeho rýchle prijatie, aby sa najmä naše subjekty do 1. mája 2004 naučili správne aplikovať túto novelu zákona s účinnosťou od 1. apríla 2004. Z tohto dôvodu sa obraciam na vás, vážení poslanci, vážené pani poslankyne, o jeho pozitívne posúdenie a rýchle prijatie. Očakávam aj vaše odporúčanie k schváleniu novely zákona na tejto schôdzi Národnej rady Slovenskej republiky. Ďakujem za pozornosť.
Kašper, Igor, poslanec NR SR (2021-09-21):
V rozprave bol podaný pozmeňujúci návrh, ktorý podal pán poslanec Radovan Sloboda, ktorý má 11 novelizačných bodov, o ktorých budeme hlasovať spoločne. Pán predseda, prosím, dajte hlasovať o návrhu podanom poslancom Radovanom Slobodom.
Danko, Andrej, podpredseda NR SR (2024-09-17):
Pán poslanec, k téme vás prosím.
Mihál, Jozef, poslanec NR SR (2016-06-15):
Ďakujem kolegyni aj kolegovi. Pán kolega Kollár, ja som hovoril, asi ste tu neboli prítomný na začiatku, o tom, že správny fond sa navýšil o tých 24 mil. eur, z čoho Sociálna poisťovňa poctivo aj 22 mil. pekne vyčerpala a bolo by dobré poctivo zdôvodniť, prečo a na čo o pätinu vlastne peňazí naviac oproti plánovanému rozpočtu a predošlým rokom zrazu Sociálna poisťovňa spapala. No a pre pani kolegyňu len toľko. No skúste teda navrhnúť, aby sa dôchodkový vek povedzme znižoval. Možnože vám to tu prejde. Ale fakt je ten, že zvyšovanie dôchodkového veku je realita a ak by sme sa voči tomu mali nejakým spôsobom brániť, tak potom, prosím, navrhnite iné riešenie, ako sa zníži deficit Sociálnej poisťovne. A úplne vynikajúce by bolo, keby ste navrhli, ako ten deficit úplne vyhladíme, respektíve ako zo Sociálnej poisťovne urobíme mlynček na peniaze, aby nám dokonca generovala nejaký zisk. Budem veľmi zvedavý, či sa vám to nejakým spôsobom podarí. Takže, nech sa páči.
M. Číž, podpredseda NR SR: (2008-04-10):
Vážené kolegyne, kolegovia, pýtam sa teraz, kto sa do rozpravy hlási ústne? Registrujem pána poslanca Novotného, poslankyňu Tóthovú, poslanca Fronca, poslankyňu Žitňanskú, poslanca Fedora, poslankyňa Rosovú, pána poslanca Slafkovského Alexandra. Ak je to všetko, uzatváram možnosť prihlásiť sa do rozpravy ústne. Slovo má pán predseda výboru pre zdravotníctvo Viliam Novotný.
Kamenický, Ladislav, poslanec NR SR (2015-12-09):
Ďakujem. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania zákona z 11. novembra 2015 o úveroch na bývanie a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1864). Predseda Národnej rady svojím rozhodnutím č. 1876 zo 4. decembra 2015 pridelil zákon z 11. novembra 2015 o úveroch na bývanie vrátený prezidentom Slovenskej republiky na opätovné prerokovanie týmto výborom Národnej rady: Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady. Prezident Slovenskej republiky vo svojom rozhodnutí č. 5954-2015-KPSR z 3. decembra 2015 uviedol dôvody na vrátenie zákona a navrhol, aby Národná rada Slovenskej republiky po opätovnom prerokovaní zákon schválila s touto zmenou: V čl. I § 18 ods. 1 druhej vete sa vypúšťa bodkočiarka a slová „tieto skutočné náklady priamo súvisiace so žiadosťou o predčasné splatenie nesmú presiahnuť 1 % z predčasne splatenej sumy úveru na bývanie, okrem odseku 2, 6 alebo odseku 9“. K predmetnému zákonu zaujali výbory tieto stanoviská: 1. Odporúčanie pre Národnú radu Slovenskej republiky zákon schváliť v pôvodnom znení: Výbor Národnej rady Slovenskej republiky pre financie a rozpočet uznesením č. 534 zo dňa 8. decembra 2015, ústavnoprávny výbor uznesením č. 769 zo dňa 8. decembra 2015. Ako gestorský výbor rokoval výbor pre financie a rozpočet dňa 8. decembra 2015. Gestorský výbor odporúča Národnej rade po opätovnom prerokovaní hlasovať: – o pripomienke prezidenta uvedenej v časti III tejto správy so stanoviskom gestorského výboru neschváliť, – o zákone ako celku so stanoviskom gestorského výboru vrátený zákon schváliť v pôvodnom znení. Spoločná správa výboru pre financie a rozpočet bola schválená uznesením č. 535 z 8. decembra 2015. Výbor Národnej rady poveril mňa, aby som informoval Národnú radu o výsledku rokovania výboru. Ďakujem. Pán predsedajúci, skončil som, otvorte, prosím, rozpravu.
Jurzyca, Eugen, poslanec NR SR (2015-03-17):
Dobrý deň. Ďakujem pekne za slovo. Vážená pani predsedajúca, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač č. 1434. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona pre zrejmý účel navrhovanej úpravy. Konštatujem, že tento návrh obsahuje aj kvantifikáciu vplyvu na verejné financie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015. Prosím, pani predsedajúca, otvorte všeobecnú rozpravu.
Kočiš, Eduard, poslanec NR SR (2020-04-28):
Ďakujem pekne, pán predsedajúci. Pani, kolegyňa, súhlasím, že zdravotníctvo je dlhodobo poddimenzovaný segment a k tomuto riešeniu treba naozaj pristúpiť veľmi zodpovedne a s veľkou vážnosťou. Sestry a pôrodné asistentky, o ktorých ste tu rozprávala, sú naozaj neoddeliteľnou súčasťou zdravotníckych zariadení, nemocníc, polikliník a bez nich jednoducho si nedokážem alebo nikto z nás si určite nedokáže predstaviť fungovanie, jednoducho tieto zariadenia by boli odsúdené, odsúdené na zánik. Tým neodsúvam na vedľajšiu koľaj ani laboratórnych pracovníkov a všetkých, všetok obslužný personál, ktorý v týchto nemocniciach alebo v týchto zariadeniach je, ale nikdy som sa, nikde som sa nedočítal v programovom vyhlásení vlády, ako chce vláda jednoducho pokryť výpadok zdravotných sestier v tých najsilnejších populačných ročníkov, ročníky ’58, ’59, ’60, kedy ich v podstate v týchto ročníkoch vyštudovalo, ale tieto ročníky študovali v najväčším, v najväčšom množstve tento odbor zdravotná sestra. A najviac ma zaujalo to, že vláda Slovenskej republiky si uvedomuje, že súčasťou problému v systéme zdravotnej starostlivosti je nesprávny manažment pacienta, z tohto vyplývajúca nedostupnosť zdravotnej starostlivosti. Jednoducho žiadne riešenia som k tomuto nenašiel, jednoducho len to, že si to vláda uvedomuje. Akým spôsobom to chce vláda riešiť, v tomto dokumente som naozaj nenašiel. Ďakujem pekne.
M. Hort, podpredseda NR SR: (2008-10-24):
Pán spravodajca chce, nech sa páči.
Pročko, Jozef, poslanec NR SR (2024-05-14):
Dobre, ďakujem. Takže absolútne s vami súhlasím. Fond na podporu umenia sa stáva nástrojom pre SNS, ako rozdávať svojim priateľom, známym peniaze na ich kultúru, ktorá sa páči im. Na veci, ktoré sa budú páčiť Slovenskej národnej strane, prípadne sa pritom ešte trošku aj HLAS zapojí. Lebo však súhlasia s tým, súhlasia s týmto. Zapojí sa do toho aj SMER, ktorý tiež má svojich nominantov a má svoje projekty. Možno sa budú rozdávať na MDŽ dve ružičky navyše, takže budú tri ružičky, nie jeden klinec. Je to smutné, je to naozaj odporné a vidíte, Michelko zoberie 20-tisíc od Fica za tú svoju výkonnú práporčícku činnosť, čo tu robí. On je taký užitočný človiečik v tejto veci, pretože to predložil a SNS si takto svojim ľudom bude dávať veci, ktoré chce. Je to smutné, pretože naozaj projekty, ktoré majú, majú naozaj do seba, majú s kultúrou veľa spoločného, nedostanú nič, ale SNS svojim ľuďom dá.
Viskupič, Jozef, poslanec NR SR (2015-04-21):
Ďakujem. Záverečná otázka je veľmi dôležitá, pretože neviem si predstaviť, že môže niekto v nejakej inej situácii, nielen plénum parlamentu rokovať o odomknutí skráteného legislatívneho konania s tým, že nevieme, aký návrh ten finálny bude. To potom môžeme tu vždycky na každej jednej schôdzi schváliť bianko šek, všetky vládne návrhy na skrátené legislatívne konanie, aj tie, ktoré ešte nemáte rozdané v laviciach. Čiže chcel by som vedieť, čo príde v tom druhom rokovaní. A podľa mňa keď sa nepýtajú vládni poslanci a chcú vydať tento bianko šek, tak my máme plné právo sa pýtať, aké bude to finálne riešenie. A keď si sa pýtal, či to pán predkladateľ vie, on kýval hlavou, že, áno, vie to, tak možnože po tvojom vystúpení by bolo dobré vstúpiť do rozpravy a predstaviť tomuto plénu riešenie, o ktorom už teraz vieme, že to, ktoré máme na stoloch alebo prišlo, nebude to pravé. A druhú vec som chcel povedať. Veľmi dobre si, a konečne to niekto spravil od vás, vytiahol presný ten zoznam riešení od rokov 2012, 2013, 2014, ako ste predkladali zákony na ochranu veriteľov, pretože ja budem stále opakovať, že to, že po víťaznej volebnej noci veľmi arogantne vyhadzovali pána premiéra s kolou v ruke do vzduchu, malo znamenať, že na druhý deň si sadne za stôl a začne riešiť problémy, ktoré môžu nastať s nevyplácaním faktúr. Lenže my máme takmer 3,5 roka odvtedy. A teraz ak sa tvárite, že prichádza riešenie, to je kúsok neskoro.
Kotleba, Marian, poslanec NR SR (2021-02-05):
Pán kolega, vy ste ma asi buď nepočúvali, alebo nepochopili. Ja som povedal o tom, že špeciálny prokurátor je na čele Úradu špeciálnej prokuratúry, ktorý má jasne vyčlenené svoje kompetencie. A keď si tie kompetencie pozriete a rozoberiete si, že ktoré konkrétne aj skutkové podstaty, aj všetko patrí pod nich, tak pochopíte, že Úrad špeciálnej prokuratúry dnes, keď ľudia čelia týmto nezmyselným šikanám, nariadeniam, vyhláškam a chcú sa obrátiť niekde, aby sa dovolali spravodlivosti a ochrane svojich práv, je veľmi kľúčovou inštitúciou a volíme hlavu, volíme hlavu tohto úradu. Ďakujem pekne.
Kazda, Radovan, poslanec NR SR (2021-10-26):
Pán poslanec Kamenický, vidím, že vaši poslanci sú stále na tlačovke, už 34 minút beží schôdza, lebo kritizovali ste, že my tu nie sme, ale od vás ste tu len vy. (Potlesk.) Pohonné hmoty zdražejú, spomínali ste, že pohonné hmoty zdražejú, no tento argument som zatiaľ ešte nepočul v tejto rozprave, pretože doteraz ešte nikto nespochybňoval, že naozaj na cenu pohonných hmôt vláda proste jednoducho nemá dosah, neviem, čo to robí v predmete tejto schôdze. Prvé opatrenie, ktoré odporúča Európska rada, myslím, energetické šeky a poukazy, no ja sa nebránim debate tejto téme, ale veľmi dobre vieme, že budúci rok ešte nebude ten dopad elektriny, aj sám ste to spomenuli, že nebude taký katastrofálny ten dopad. Takže na to, na túto debatu je ešte stále čas a môžme o nej naozaj kvalifikovane rozprávať. Druhé opatrenie, zvýšenie, znižovanie sadzieb pre domácnosti, opozícia to navrhovala aj Česká republika, aj vy ste to navrhovali. Ministerstvo financií vám tiež v dôvodovej správy vyčítalo, že nemáte uvedený vplyv na rozpočet verejnej správy. Navyše teda naozaj tento bod asi nepatrí celkom na program tejto schôdze. Toto je v kompetencii ministerstva financií predovšetkým, takže neviem prečo. A platí to, čo som ešte povedal pred chvíľou, že to zásadné zdraženie cien elektriny sa očakáva až v roku 2023 vzhľadom k tomu, že sa to nakupuje vopred. K ďalším bodom sa vyjadrím potom asi v samostatnom príspevku.
Miškov, Juraj, minister hospodárstva SR (2011-10-18):
Dobrý deň. Vážený pán predsedajúci, vážené panie poslankyne, vážení páni poslanci, návrh zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi, predkladám s cieľom spresniť niektoré formulácie zákona týkajúce sa rozdeľovania prostriedkov jadrového fondu, ktorých aplikácia v praxi pripúšťa nejednoznačný výklad. Ustanovenia navrhované v zákone sú formulované tak, aby zamedzili nejednoznačnosti výkladu zákona, pričom z hľadiska účelu rešpektujú pôvodnú schému zákona, ako aj stratégiu záverečnej časti jadrovej energetiky. Predloženým návrhom zákona ministerstvo hospodárstva tiež rieši spätný prevod finančných prostriedkov, ktoré v zmysle platnej legislatívy použil Národný jadrový fond na priebežné krytie historického dlhu v súvislosti s vyraďovaním jadrovej elektrárne A1. Ide o spätný prevod finančných prostriedkov na jednotlivé podúčty a analytické účty určené na vyraďovanie jadrových zariadení v budúcnosti. S cieľom zabezpečiť dostatok finančných prostriedkov na vyraďovanie jadrových zariadení, ako aj dosiahnuť vyrovnané hospodárenie Národného jadrového fondu v dlhodobom horizonte návrh zákona obsahuje aj návrh na valorizáciu výšky fixnej časti povinného príspevku držiteľov povolenia na prevádzku jadrového zariadenia o sumárnu infláciu ustanovenú Štatistickým úradom Slovenskej republiky od 1. júla 2006 do konca roka 2011, to je odo dňa nadobudnutia účinnosti zákona o jadrovom fonde. Navrhovaná právna úprava je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. Predložený návrh bude mať pozitívny vplyv na rozpočet verejných financií vrátane štátneho rozpočtu a nebude mať vplyv na rozpočet sociálnych a zdravotných poisťovní, rozpočet samosprávnych krajov a obcí. Návrh nebude mať vplyv na obyvateľstvo, zamestnanosť a ani negatívny vplyv na životné prostredie. Dá sa predpokladať jeho pozitívny vplyv na podnikateľské prostredie spresnením použitia finančných prostriedkov jadrového fondu. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého materiálu. Ďakujem za pozornosť.
Bugár, Béla, podpredseda NR SR (2011-03-31):
Na vystúpenie pána poslanca s faktickou poznámkou pán poslanec Novotný, pán poslanec Zelník. Končím možnosť sa prihlásiť do faktických. Pán poslanec Novotný.
Hrušovský, Pavol, podpredseda NR SR (2010-12-09):
Pýtam sa, či sa chce vyjadriť k rozprave? Áno, pán spoločný spravodajca, nech sa páči.
Laššáková, Jana, podpredsedníčka NR SR (2012-12-07):
Na vystúpenie pána poslanca s faktickou poznámkou pán poslanec Zajac. Končím... A pán poslanec Kolesík. Končím možnosť prihlásiť sa s faktickými poznámkami. Nech sa páči, pán poslanec Zajac.
Hazucha, Ivan, poslanec NR SR (2023-12-20):
Ďakujem pekne. Pán kolega poslanec, naozaj zaujímavé vystúpenie, ani ho vôbec nerozporujem, ale vnímam ho dosť ako jednostranné. Určite je aj iný pohľad a tiež nie je nepravdivý. Keďže ste citovali Matúša v takom zmysle, robotník si zaslúži mzdu, za ktorú by slušne vyžil, ste si istý, že sa to aj dneska deje? V minulosti sa urobilo veľa chýb, ktoré ste menovali, a krívd, ublížilo sa mnohým ľuďom, ale asi akému podielu ľuďom? Dvadsiatim percentám, tridsiatim? Tým ostatným sedemdesiatim, osemdesiatim percentám sa však pomohlo a dali sa im istoty, o akých sa im dovtedy ani nesnívalo. Nedávno som kdesi čítal vyjadrenie politika nedávnej minulosti, nezapamätal som si, či Holandska, Belgicka alebo Dánska, že v našej krajine niet veľa chudobných ľudí, ale nie je veľa ani veľmi bohatých. Aj Matka Tereza povedala, budem to trošku modifikovať, že nie je problém nasýtiť chudobu, ale bohatých ľudí. A bohatý nie je štedrý, ako ste to uviedol. Aj Ježiš to uviedol v jednom podobenstve, čo ste hovoril o tej žene, ktorá darovala len máličko, ale darovala všetko, čo mala. A bohatí ňou pohŕdali. Aký podiel darovali bohatí? A posledná vec. Ten rodičovský dôchodok, asi som to správne nepochopil, ale to je len imaginárne odvádzajú deti. Deti sa nevzdávajú ničoho, lebo to platí štát. A dráždi ma to, že sa to neustále točí tak, že deti sa vzdávajú v prospech rodičov čohosi. Deti o nič neprichádzajú. Deti len umožnia vypočítavať z ich príjmu nejaké peniažky, časť, ktorá sa odvádza rodičom. Ďakujem. (Potlesk.)
Hrnčiar, Andrej, podpredseda NR SR (2018-05-15):
Pani poslankyňa Grausová.
Sulík, Richard, predseda NR SR (2010-12-01):
Ďakujem. Dávam teraz slovo spoločnému spravodajcovi predsedovi výboru pre sociálne veci poslancovi Júliusovi Brockovi, aby informoval Národnú radu o výsledku rokovania výborov a odôvodnil návrh a stanovisko gestorského výboru. Nech sa páči. Ešte raz by som chcel zopakovať, že aj pre poslancov, ktorí sa nachádzajú mimo sálu, že o 17.00 hod. dnes hlasovanie nebude, lebo nemáme žiadne body. Najbližšie hlasovanie je zajtra o 11.30 hod. o tých bodoch, ktoré budú pripravené a po tomto hlasovaní, jedno kedy to bude, pokračujeme s tajnou voľbou generálneho prokurátora. Nech sa páči, pán Brocka.
Gabániová, Darina, poslankyňa NR SR (2014-06-05):
Ďakujem. Pán poslanec, je úžasné, aký ste vy húževnatý, verný a charakterný človek, čo sa týka starania sa o svoje bábätko – dôchodcovské správcovské spoločnosti a teda druhý pilier. Skutočne ste sa snažili vyšperkovať tam všetky možné možnosti, aby boli postihnuté všetky eventuality, všetky skupiny takzvaných sporiteľov. Najprv hovoríte, že pokladnička, potom nechcete ju rozbiť, najprv sú sporitelia, čo podľa mňa prislúchalo len dôchodcom, ktorí využívajú spôsob zabezpečenia v treťom pilieri. Toto nie sú sporitelia. Ale nebudeme sa tu teraz hádať o slovíčka, lebo to už je otravné. Pán poslanec, nepochybujem o tom, že všetky tie eventuality budú náležite využívané a náležite potom okliešťované, rušené, čistené, aby vaši, ako by som povedala, sympatizanti alebo horlitelia boli uspokojení. Viete veľmi dobre, že toto nebol spôsob riešenia dôchodkového zabezpečenia v našom štáte. Pretože tu sú chudobní ľudia. Osemdesiat percent ľudí trávi dovolenky doma, čo je prvý prejav chudoby, keď sa porovnávame s inými európskymi štátmi. Pozrite sa, ako pristúpili k riešeniam iné štáty, ktoré sú hospodársky na tom lepšie, čo sa týka voľby spôsobu, riešenia spôsobu voľby druhým pilierom, zavedením druhého piliera. V dnešnej dobe krízy, lebo vieme, že kríza je len, by som povedala, virtuálne zažehnaná, v dnešnej dobe takýmto spôsobom zveriť peniaze na podnikanie von a ešte k tomu nie vnútri, v štáte, aby sa investovali, ale von do spoločnosti a tak ďalej, to už nebudem... (Prerušenie vystúpenia časomerom.)
Mazurek, Milan, poslanec NR SR (2021-02-24):
Pán predseda parlamentu Boris Kollár, mňa ako úprimne fascinuje tá neuveriteľná schopnosť, ktorú máte, že vy si všetko v podstate priznáte, ospravedlníte sa a ideme ďalej, a to je jedno, či sa to týka 15-ročných dievčat, transsexuálov alebo skráteného legislatívneho konania. Skrátka vy si uvedomujete, že no, nie je to úplne vhodné, nie je to možno úplne správne, no, ale tak musíme, lebo tak treba, no tak tak to bude. No tak prepáčte, tak nejak tá vaša komunikácia vyzerá a niektorí sa s ňou možno môžu uspokojiť, niektorí môžu zatlieskať, ale ja si predsa len myslím, že by sme od tejto vlády mali ako opozícia očakávať viac a hlavne plnenie vlastných sľubov definovaných v programovom vyhlásení vlády. A čo sa týka toho, akým spôsobom chcete stavať byty, ako ste nás tu opojili tou historkou, že zahraničné dôchodkové fondy sem prídu, skúpia celý trh, budú mať na tom fantastickú vatu, vy budete teda garantovať ľuďom tú výšku nájomného a ony budú mať z toho perfektný zisk a bude všetko fungovať. No, akože prepáčte, ale to nemôžete myslieť vážne. Tak zahraničné firmy, zahraničné dôchodkové fondy skúpia celý slovenský trh, ľudia na Slovensku nebudú vlastniť nič, budú bývať v nájomnom a kanadskí alebo americkí alebo neviem akí dôchodcovia si budú užívať a pozerať, ako im slovenský ťažko pracujúci človek, ktorý žije v nájomnom byte, garantuje ich dôchodok. Úplne nádherná predstava, musím povedať, v úvodzovkách. A potom by ma napadlo, že ako teda stavali tie byty v tom minulom režime, či tiež prišli zahraničné dôchodkové fondy a postavili to celé? A ľudia mali garantované bývanie a predsa len nejak tá masová výstavba fungovala. Veď mnohí z nás bývame ešte v stavbách, ktoré boli za toho režimu postavené. Tí ľudia mali prácu, tie byty boli stavané a ja nemám pocit, že by dnes bolo pre štát takým obrovským problémom založiť štátnu firmu a začať to prevádzkovať na vlastnej réžii. Prečo na všetko potrebujete gigantických zahraničných developerov, ako ste to sám povedali? Ja skrátka nemôžem súhlasiť s tým, že títo skúpia slovenský trh a to bude riešenie bývania pre slovenských obyvateľov.